31989R0231
L 029/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 231/89 НА КОМИСИЯТА
от 30 януари 1989 година
за изменение на Регламент (ЕИО) № 3143/85 относно продажбата по намалени цени на масло от интервенция, предназначено за директна консумация под формата на концентрирано масло
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 804/68 на Съвета от 27 юни 1968 г. относно общата организация на пазара на мляко и млечни продукти (1),последно изменен с Регламент (ЕИО) № 1109/88 (2), и по-специално член 6, параграф 7 от него,
като има предвид, че Регламент (ЕИО) № 3143/85 на Комисията (3),последно изменен с Регламент (ЕИО) № 3036/88 (4), въвежда режим за продажбата по намалени цени на масло от интервенция, предназначено за директна консумация под формата на концентрирано масло;
като има предвид, че от гледна точка на положението на пазара и на намалението на публичните запаси от масло, намаленията на цените, по които се продава маслото от интервенционните агенции съгласно този режим, следва да бъдат адаптирани; като има предвид, че практиката показва, че максималното нетно съдържание на опаковките концентрирано масло следва да бъде намалено;
като има предвид, че мерките, предвидени в настоящия регламент, са в съответствие със становището на Управителния комитет по млякото и млечните продукти,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 3143/85 се изменя, както следва:
1.
В член 2, параграф 1:
-
„240 ECU“ се заменя с „225 ECU“,
-
„238 ECU“ се заменя с „223 ECU“,
и в член 2, параграф 4:
-
„300 ECU“ се заменя с „285 ECU“.
2.
В член 5, параграф 5 „10 килограма“ се заменя с „три килограма“.
Член 2
Настоящият регламент влиза в сила в деня на публикуването му в Официален вестник на Европейските общности.
В член 1:
-
точка 1 се прилага от 1 февруари 1989 г., и
-
точка 2 се прилага по отношение на маслото, опаковано от 1 април 1989 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 януари 1989 година.